hy id hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy ru hy hy hy hy hy hy hy hy hy en nl en hy hy hy hy hy hy hy hy hy hy hy hy en en hy hy hy en es en en hy en de hy hy en hy hy hy en hy
Հեյ Գիդի պատմություն (մաս 3-րդ) - SiraVerse
by SiraVerse - Մեմուարներ Գիդեն - 21.04.202021.04.2020
Զբոսավարի աշխատանքն ամենահետաքրքիր ու զվարճալի պահերով հարուստ աշխատանքներից մեկն է: Կարծում եմ մեր այս շարքը շատ ստացված է, քանի որ արդեն երրորդ մասն է պատրաստ: Նախորդ երկու նյութերին ծանոթացեք այստեղ և ահա այստեղ :
Դե ինչ գնացինք մեր ավտոբուս:
Մի հատ բարի ու զվարճալի տուրիստ ունեի Ինդոնեզիայից, որ մի անգամ Դիլիջանի անտառներում քայլելուց հետո խոստովանեց, որ 80-անց է: Շատ զարմացա. ախր համ մաշկն էր շատ հարթ, համ էլ մազերը սև-սև, հաստատ չներկած:
Այս պապիկը ինձ ասում էր. “Որ 70 տարեկան էի, PHPT” ունեի”:
-Դա ի՞նչ է,- հարցնում եմ:
-Pain here, pain there,- պատասխանում է:
– Իսկ հիմա PE ունեմ:
-Բա դա ի՞նչ է,- ծիծաղելով հարցնում եմ ես:
Դրանից հետո ինչքան հումորով տարեց տուրիստներ եմ ունենում, բոլորին պատմում եմ ու բոլորին շատ դուր են գալիս ու հարազատ են լինում այդ “դիագնոզները”:
Խմբումս մի պապ ունեի, ինձ բասից դուրս չէր ճանաչում, ու որ անընդհատ օգնում էի, իրեն թվում էր, թե ամենուրեք կանայք ու աղջիկները իր նկատմամբ շատ ուշադիր են ու հոգատար:
Երկխոսություն ամերիկահայ երիտասարդի հետ.
– Աննա, “ցիգան”, դա որտե՞ղ է:
Քանի որ կոնտեքստից դուրս էր, խնդրեցի ամբողջ պատմությունը պատմի:
– Երեկ գիշերը ուշ դուրս էի եկել Երևանով զբոսնելու: Ինձ մոտեցավ մի աղքատ մարդ ու խնդրեց իր համար կաթ գնեկ:
Ես շատ զարմացաա, քանի որ երիտասարդը հայերեն չէր խոսում:
– Մի րոպե, աղքատ մարդն անգլերե՞ն էր խոսում:
– Նա ընդամենը 3 բառ ասաց ինձ. “Milk, Supermarket, Please”: Ես գնեցի իր համար իր ուզած կաթը, նա ինձ հարցրեց, թե ես որտեղից եմ, պատասխանեցի, որ Ամերիկայից: Երբ ես իրեն հարցրեցի, թե նա որտեղից է, ինքը միայն ասում էր “ցիգան”, “ցիգան”: Հիմա դա եմ ուզում իմանալ, Աննա, “ցիգան”-ը որտե՞ղ է Հայաստանում:
Ես էլ բրազիլացիներիս հետ Ջերմուկ ենք գնում: Իրենց գունավոր պատմում եմ` ինչ լավ բաներ են մեզ էնտեղ սպասվում ու ինձնից գոհ ասում. “Ձեզ երկու օրով sanatorio եմ տանում (իսպաներեն) : Մեկ էլ զգացի բոլորը մի տեսակ լրջացան. պարզվեց իրենց երկրում սանատորիոն դա գժանոցն է:
Մի ծաղիկի պատմություն: Մայիսյան գեղեցիկ օր էր: Ծաղկած Հայաստանի բույրը ամենուր էր: Մի շատ հաճելի 12 հոգանոց խումբ էր Ռուսաստանից: Հյուրերից մեկը սովորություն էր դարձրել ամեն օր մի ծաղիկ պոկել ու նվիրել : Վերջին օրը նա հուսակտուր փնտրում էր օրվա ծաղիկը: Ամբողջ խումբն էլ արդեն որոշակի անհանգստություն էր ապրում : Հասանք Ողջաբերդ, կամարի մոտ կանգնեցինք և արդեն պատրաստվում էինք գլխավոր մուտքից բարձրանալ աստիճաններով մեր շքեղագույն Արարատը վայելելու (իսկ նա այդ օրը շլացուցիչ էր), հանկարծ ուժեղ ճռռոցով մի ջիփ կանգնեց: Բավականին գեր տղամարդ, պատուհանից պարզելով յասամանի բուրումնավետ փունջը, կանչեց. – дЭByшka, дЭByшka эTo BaM!
Քանի որ մեր խմբում ռուս աղջիկների թիվը բավականին շատ էր, ես մի կողմ քաշվեցի, որպեսզի дЭByшkaներից մեկը մոտենա և վերցնի այդ գեղեցկագույն փունջը: Սակայն պարզվեզ, որ այդ ռուս дЭByшkaներից ամենաдЭByшkaն ձեր խոնարհ ծառան էր: Մոտեցա, վերցրեցի ու հնչեց հարցը.
– Bи aTkyдa из Pacии?
– Երևանից եմ, – ծիծաղեցի ես:
Ջիփը սրընթաց հեռացավ: Ամբողջ խումբը գալարվում էր ծիծաղից:
Սիթի տուրի ժամանակ Հյուսիսայինից դեպի Օպերա, հետո Կասկադ։ Դե գիտեք, թե ինչքան շատ անցում կա և լուսացույց։ Անցանք, հասանք Կասկադ, տուրիստս հարցնում է,- Նելլի քանի՞ լուսացույց անցանք։
Դե ես բնականաբար երբևէ չեմ հաշվել, մի պահ լուռ նայեցի, որ կողմնորոշվեմ։
Տուրիստս նորից,- Նելլի, գիտես իմ քույրն էլ է գիդ և ասում է, որ տուրիստները ինչ ապուշ հարց ասես որ չեն տալիս:
Շնորհակալ եմ պատմությունները տրամադրած կոլեգաներս ու բոլոր նրանց, ովքեր ընթերցեցին:
Ձեզ համար հավաքագրեց Սիրան, որպեսզի շատ չկարոտեք տուրիստական սեզոնը, իսկ մյուսներին փոխանցվի մեր առօրյա Հայաստանը:
խոստանում եմ չspamել. ցանկացած պահի կարող եք unsubscribe լինել
Բաժանորդագրվիր հիմա և բաց չես թողնի ոչ մի գրառում!
Հեյ Գիդի պատմություն (մաս 3-րդ)
Հեյ Գիդի պատմություն (մաս 2-րդ)
Հայաստանը համոզիչ կոկտեյլ է․Րիչարդ Բանգս
Թողնել պատասխան Չեղարկել պատասխանը
Ձեր էլ-փոստի հասցեն չի հրապարակվելու։ Պարտադիր դաշտերը նշված են *-ով
Ճամփորդ եմ, գիդ (զբոսավար), տուր լիդեր ու վերջին 9 տարիներին այնպես է ստացվել, որ համ աշխատանքս համ հանգիստս կապ ունի ճամփորդության հետ։ Չէ, չեմ բողոքում :D…
Հեռ.: + 374 55 55 35 71
Բոլոր հեղինակային իրավունքները պաշտպանված են: Այլ կայքերում կամ հեռուստառադիոընթերցումներում մեջբերումներ անելիս հղումը SiraVerse.com-ին պարտադիր է: